Blaze7451/Wiki-th-20250601 huggingface dataset:
คาร์มาโคมา

"คาร์มาโคมา" (Karmacoma) เป็นเพลงของวงทริปฮอป แมสซีฟแอตแทก ซิงเกิลที่สามและสุดท้ายจากอัลบั้ม Protection ที่วางจำหน่าย วันที่ 20 มีนาคม ค.ศ. 1995 เพลงนี้ที่ประกอบด้วยเสียงร้องแร็ปจากสมาชิกในวง ทรีดี และทรีกกี  ทรีกกียังทำ "Karmacoma" เวอร์ชันของตัวเองในชื่อ "Overcome" ในอัลบั้มเปิดตัวของเขา Maxinquaye
แมสซีฟแอตแทก ทำเวอร์ชันที่สอง (โดยไม่มี ทรีกกี) เปลี่ยนชื่อเป็น "Fake the Aroma" ในอัลบั้ม The Help Album อัลบั้มรวบรวมเพื่อการกุศล War Child

**แซมเพิล**
เพลงนี้ได้นำจังหวะบางส่วนของเพลง  Sajan Aaja ของ Alka Yagnik ท่อนคอรัส (ที่ 0:54) นำมาจากโอเพลงเปรา Prince Igor ของ Alexander Borodin เสียงเบสไลน์ ในเวอร์ชัน Portishead remix นำมาจากเพลง "Melody" ของ Serge Gainsbourg จากอัลบั้ม Histoire de Melody Nelson ปี 1971

**รายชื่อเพลง**
# "Karmacoma" – 5:21
# "Karmacoma" (Bumper Ball Dub) – 6:01
# "Karmacoma" (The Napoli Trip Mix) – 6:10
# "Karmacoma" (Portishead Experience Mix) – 4:03
# "Karmacoma" (Ventom Dub Special) – 6:08
# "Karmacoma" (UNKLE Situation Mix) – 5:42

**อ้างอิง**
หมวดหมู่:เพลงในปี พ.ศ. 2538
หมวดหมู่:ซิงเกิลในปี พ.ศ. 2538
หมวดหมู่:เพลงของแมสซีฟแอตแทก
ไรต์เฮียร์ไรต์นาว (เพลงจีซัสโจนส์)

"ไลต์เฮียร์ไลต์นาว" (Right Here, Right Now) เป็นซิงเกิลที่เขียนโดย ไมค์ เอ็ดเวิดส์ และบันทึกเสียงโดย จีซัสโจนส์ อยู่ในอัลบั้มชุดเดาต์ ออกจำหน่ายเมื่อปี พ.ศ. 2533 แล้วก็ได้ขึ้นชาร์ตซิงเกิลแห่งสหราชอาณาจักรอยู่ในอันดับที่ 31 เมื่อปี พ.ศ. 2533 แล้วยังขึ้นชาร์ตอันดับ 2 บนบิลบอร์ดฮอต 100ในปี พ.ศ. 2534 และ ขึ้นโมเดิร์นร็อกชาร์ตอยู่ในอันดับสูงสุดคืออันดับที่ 1

**เนื้อหา**
เพลงได้แรงบันดาลใจจากเหตุการณ์ในยุโรปตะวันออกในช่วงปลายทศวรรษที่ 1980 และ 1990 เช่นการล่มสลายของกำแพงเบอร์ลิน

**อ้างอิง**
หมวดหมู่:ซิงเกิลในปี พ.ศ. 2533
ไรต์เฮียร์ไรต์นาว (เพลงแฟตบอยสลิม)

ไลต์เฮียร์ไลต์นาว เป็นซิงเกิลของแฟตบอยสลิม ออกจำหน่ายที่ 19 เมษายน พ.ศ. 2542 แล้วก็ได้ขึ้นชาร์ตซิงเกิลแห่งสหราชอาณาจักรอยู่ในอันดับที่สอง อยู่ในอัลบั้มชุด You've Come a Long Way, Baby
หมวดหมู่:ซิงเกิลในปี พ.ศ. 2542
หมวดหมู่:เพลงของแฟตบอยสลิม
โอกันดั้ม

GN-000 โอกันดั้ม(ญี่ปุ่น: 0ガンダム  ;อังกฤษ:0 Gundam) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มดับเบิลโอ และเป็นหุ่นยนต์เครื่องเดียวในภาคนี้ที่ได้รับการออกแบบโดยคุนิโอะ โอคาวาระ รูปร่างของโอกันดั้มนั้นดัดแปลงมาจากกันดั้มจากโมบิลสูทกันดั้ม

**เนื้อเรื่อง**
โอกันดั้มเป็นกันดั้มรุ่นแรกของเซเลสเชี่ยลบีอิ้ง มีลักษณะเป็นโมบิลสูทแบบทั่วไปซึ่งใช้อาวุธเป็นบีมเซเบอร์ บีมกัน และโล่ ซึ่งเป็นรูปแบบมาตรฐานของกันดั้มซึ่งใช้GNไดรฟ์เป็นเตาพลังงานในรุ่นต่อๆมา โอกันดั้มยังมีลักษณะพิเศษซึ่งเรียกว่า GN เฟเธอร์ นั่นคือGNไดรฟ์จะแผ่อนุภาคออกมาเป็นแบบปีกเทวทูตเพื่อรบกวนการทำงานของอุปกรณ์อิเล็กทรอนิกในระยะใกล้เคียงและยังเป็นผลทางจิตวิทยาให้ศัตรูหวาดกลัว แต่เนื่องจากGNคอนเดนเซอร์ที่ใช้ในขณะนั้นเก็บประจุได้น้อยจึงไม่มีการพัฒนาต่อ
ในสงครามกลางเมืองที่สาธารณรัฐเคอร์ดิช รีบอนส์ อัลมาร์คได้ใช้โอกันดั้มเพื่อทำการทดสอบประสิทธิภาพของกันดั้มรุ่นแรกในการขัดขวางปฏิบัติการ ทางทหาร โดยตอนแรกรีบอนส์นั้นจะฆ่าทหารทุกคนในการสู้รบ แต่ก็ได้ปล่อยทหารเด็ก โซรัน อิบราฮิมไปเมื่อเห็นสายตาที่เขามองโอกันดั้มด้วยความเทิดทูนเพราะคิดว่าช่วยตนไว้
ในช่วงที่กันดั้มรุ่นที่สามออกปฏิบัติการนั้น ส่วนGNไดรฟ์ของโอกันดั้มถูกถอดออกเพื่อให้ทีมสนับสนุนของเซเลสเชี่ยลบีอิ้ง เฟเรชเตใช้กับกันดั้มรุ่นที่สอง หลังจากที่เฟเรชเตได้ยุบหน่วยและรวมกลับเข้าไปกับองค์กรหลักจึงได้นำGNไดรฟ์ของโอกันดั้มมาใช้สร้างทวินไดรฟ์ซิสเต็มของ GN-0000 ดับเบิลโอกันดั้ม
โอกันดั้มนั้นในที่สุดก็ได้ทาสีใหม่เป็นสีน้ำเงิน แดงและเหลืองบนพื้นขาวแทนสีเทาบนพื้นขาวแบบเดิม และได้เตรียมการเพื่อให้เป็นกำลังเสริมของกันดั้มไมสเตอร์ในการต่อสู้กับอินโนเวเตอร์ แต่เนื่องจากไม่มีGNไดรฟ์จึงใช้วิธีติดตั้งถังประจุอนุภาคGNแทนGNไดรฟ์ทำให้ต่อสู้ได้เป็นเวลาจำกัด ซึ่งรูปแบบนี้ของโอกันดั้มเรียกว่าแบบ A.C.D
ลาซเซ ไอออนได้ใช้โอกันดั้มเพื่อช่วยเหลือคนอื่นๆในการป้องกันยานปโตเลมิออสในการต่อสู้ครั้งสุดท้ายกับอินโนเวเตอร์ แต่ก็ต้องสละเครื่องเมื่อพลังงานหมดในที่สุด ซึ่งรีบอนส์ได้เอาGNไดรฟ์ที่ชิงมาจากดับเบิ้ลโอกันดั้มติดเข้าไปแทนเพื่อใช้ต่อสู้กับเซ็ตสึนะ เอฟ เซย์เอย์ต่อหลังจากที่ รีบอนส์กันดั้ม ได้รับความเสียหายอย่างหนัก และโอกันดั้มก็ถูกทำลายในการต่อสู้กับกันดั้มเอกเซียของเซ็ตสึนะ

**รูปแบบอื่นๆ**

**GN-000FA ฟุลอาเมอร์โอกันดั้ม**
ปรากฏตัวในเรื่องสั้นชุด กันดั้ม 00V
เกราะฟุลอาเมอร์นี้ออกแบบโดยวิศวกรเชอริลีน ไฮด์ สำหรับเพิ่มพลังในการต่อสู้ของโอกันดั้มเพื่อให้สามารถสู้กับโมบิลสูทรุ่นใหม่ๆได้ เกราะฟุลอาเมอร์ของโอกันดั้มนี้ดัดแปลงมาจากเกราะของกันดั้มเวอร์เชียและสามารถสร้างบาเรียร์GNฟิลด์ได้เหมือนกัน เกราะนี้ติดอาวุธไว้เป็นบีมกันสองลำกล้องที่แขนขวา บีมบาซูก้าที่ไหล่ซ้าย และปืนวัลแคนแบบถอดได้ติดหัว แม้จะหนักมากแต่ด้วยคุณสมบัติของอนุภาคGNความคล่องแคล่วของโอกันดั้มจึงไม่ลดลงมามากนัก แต่เนื่องจากไม่มีGNไดรฟ์แล้ว เกราะฟุลอาเมอร์ที่ใช้อนุภาคGNมากจึงไม่เหมาะกับการต่อสู้และไม่มีการใช้งาน

**แหล่งข้อมูลอื่น**
 เว็บไซต์อย่างเป็นทางการ date=2010-03-09  - เว็บไซต์อย่างเป็นทางการ date=2009-08-14  

**ดูเพิ่ม**
 รายชื่อหุ่นยนต์ในกันดั้มซีรีส์
อโอกันดั้ม
แม่แบบ:HDS/doc

== Function**
In articles pertaining to the history of Switzerland, to link to the corresponding online Historical Dictionary of Switzerland (HDS) article, usually under the "References" or "External links" heading.
As the HDS is being edited in the three official languages of Switzerland, the template contains links to the German, French and Italian versions of the HDS article. Some articles may not yet be available in all languages, but they are supposed to eventually be. Dead links in one or two languages are therefore no cause for concern.

**Usage**
where ID is the ID number of the HDS article. The ID number is apparent in the URL of the HDS article, for example 16654.php.
The following parameters are optional:- AlternateName: If used, this parameter must immediately follow the ID. When used, this name will appear at the beginning of the link. Otherwise, the article name will appear.- author=: When used, and supplied with the author of the HDS article, it will prefix the reference with his or her name. This may be linked to an article about the author if you wish.- date=:When supplied with the date of the HDS article in ISO 8601 YYYY-MM-DD format, eg. 2006-02-17, it appends version information to the reference. The date text must not be wikilinked.- rm=: The ID number of the equivalent entry in the Lexicon Istoric Retic (LIR; http://www.e-lir.ch). The LIR ID is not the same as the HDS ID. It can be derived from the LIR URL as follows: 1407. When used, this parameter makes a link to the LIR article appear in the reference, in the following form: "... in Romansh, German, French, ...".- if a Romansh article is available, but no German/French/Italian, ID should be 0, but rm= should be used.

**Examples**
 When used in the article Adrian von Bubenberg,  results in
** Adrian von Bubenberg- In any article,  results in
** Adrian de Bubenberg- Using the author:  results in
** author=Wälchli, KF- Using the date:  results in
** date=2004-11-02- When used in the article Martino Bovollino,  results in
** rm=384- With an ID of 0:  results in
** rm=2639
de:Vorlage:HLS
fr:Modèle:DHS
it:Template:DSS
ja:Template:HDS
rm:Template:E-LIR
ru:Шаблон:HDS
อิมพีเรียลแอบบีย์

ไฟล์:Ottobeuren-001.JPG|thumb|260px |แอบบีอ็อตโตบวยเร็นได้รับฐานะเป็น “อิมพีเรียลแอบบี” ในปี ค.ศ. 1299
อิมพีเรียลแอบบี (Reichsabteien หรือ Reichsklöster หรือ Reichsstifte, Imperial abbeys) สังฆารามหลวง คือบ้านพักของนักบวชคาทอลิกในจักรวรรดิโรมันอันศักดิ์สิทธิ์ ซึ่งได้รับ “อิมพีเรียลอิมมีเดียซี” (Reichsunmittelbarkeit) เป็น “ดินแดนอธิปไตย” ที่ขึ้นตรงต่อสมเด็จพระจักรพรรดิ (ไม่ว่าจะมีขนาดเล็กเท่าใดก็ตาม) สิทธิที่ได้รับทำให้ได้รับผลประโยชน์ต่างๆ เช่นสิทธิในการเก็บภาษีต่าง ๆ และสิทธิในการมีศาลยุติธรรม
ประมุขของอิมพีเรียลแอบบีมีตำแหน่งเป็น “อิมพีเรียลอธิการอาราม” (Imperial abbot) ถ้าเป็นระดับไพรออรีหรือโพรโวสต์ (Reichspropstei) ก็จะมีตำแหน่งเป็น “อิมพีเรียลไฟรเออร์” (Reichspropst) ถ้าอารามมีฐานะเป็นราชรัฐชั้นพรินซิพาลิตี (ecclesiastical principality) ก็จะปกครองโดย “เจ้าชายอธิการอาราม” (Fürstabt หรือ Fürstpropst) ที่เทียบเท่ากับตำแหน่ง “มุขนายกผู้ครองนคร” (Fürstbischof) แต่โดยทั่วไปแล้วบ้านพักนักบวชเหล่านี้จะมีขนาดเล็กมากที่เรียกว่า “อิมพีเรียลพรีเลต” (Imperial prelates หรือ Reichsprelaten) ที่รวมกันแล้วมีเพียงเสียงเดียวในการออกเสียงในสภานิติบัญญัติของจักรวรรดิ (Reichstag) ต่อมาในปี ค.ศ. 1575 “อิมพีเรียลพรีเลต” ก็แบ่งออกเป็น 2 คณะ คือ “คณะอิมพีเรียลพรีเลตแห่งชวาเบีย” (Swabian College of Imperial Prelates) และ “คณะอิมพีเรียลพรีเลตแห่งไรน์” (Rhenish College of Imperial Prelates)
สิ่งที่เกิดขึ้นได้คือประมุขของบ้านนักบวชอื่น ๆ อาจจะมีตำแหน่งที่คล้ายคลึงกับที่กล่าวแม้ว่าจะไม่ได้รับ “อิมพีเรียลอิมมีเดียซี” เช่น เจ้าชายบิชอปแห่งเซนต์กอลล์ที่มีตำแหน่งเป็น “มุขนายกผู้ครองนคร” มาจนเมื่อแอบบีไม่ได้ขึ้นกับคณะนักบวชอีกในปี ค.ศ. 1710
อิมพีเรียลแอบบีบางแห่งก็ถูกยุบระหว่างการปฏิรูปศาสนาฝ่ายโปรเตสแตนต์ บ้างก็ถูกผนวกเข้าเป็นส่วนหนึ่งของดินแดนอื่น แต่ส่วนใหญ่แล้วมาเปลี่ยนมือไปเป็นของฆราวาสระหว่างการปฏิวัติฝรั่งเศส สงครามนโปเลียน และหลังสงครามโดยเฉพาะระหว่าง การปฏิรูปดินแดน (Reichsdeputationshauptschluss) ของเดือนกุมภาพันธ์ ค.ศ. 1803 บ้านนักบวชใดที่ยังหลงเหลืออยู่ก็สูญเสียอิมพีเรียลอิมมีเดียซีเมื่อจักรวรรดิโรมันอันศักดิ์สิทธิ์ถูกยุบเลิกในปี ค.ศ. 1806

**อ้างอิง**

*Matthäi, George, 1877: Die Klosterpolitik Kaiser Heinrichs II. Ein Beitrag zur *Geschichte der Reichsabteien. Grünberg i.Schl.
*Brennich, Max, 1908: Die Besetzung der Reichsabteien in den Jahren 1138 - 1209. Greifswald.
*Polzin, Johannes: Die Abtswahlen in den Reichsabteien von 1024 - 1056.
*Riese, Heinrich, 1911: Die Besetzung der Reichsabteien in den Jahren 1056 - 1137.
*Feierabend, Hans, 1913, repr. 1971: Die politische Stellung der deutschen Reichsabteien während des Investiturstreites. Breslau 1913; Aalen 1971
*Wehlt, Hans-Peter, 1970: Reichsabtei und König
*Vogtherr, Thomas, 2000: Die Reichsabteien der Benediktiner und das Königtum im hohen Mittelalter (900–1125) (Mittelalter-Forschungen, vol. 5)

**ดูเพิ่ม **
 จักรวรรดิโรมันอันศักดิ์สิทธิ์- อิมพีเรียลอิมมีเดียซี- ชีวิตอารามวาสีแบบศาสนาคริสต์

**แหล่งข้อมูลอื่น**
  Reichstag participants 1521, c. 1755 and 1792, on Heraldica website -  1521 Reichsmatrikel 
หมวดหมู่:จักรวรรดิโรมันอันศักดิ์สิทธิ์
หมวดหมู่:อดีตดินแดนแทรก
รัฐของจักรวรรดิโรมันอันศักดิ์สิทธิ์

รัฐของจักรวรรดิโรมันอันศักดิ์สิทธิ์ในปี ค.ศ. 1789 แต่ละรัฐที่เห็นเป็นสีต่าง ๆ ต่างก็มีสิทธิทางการปกครองและทางด้านการยุติธรรมที่ต่างกันไปตามแต่จะระบุโดยพระจักรพรรดิ
รัฐของจักรวรรดิ (โรมันอันศักดิ์สิทธิ์) (Reichsstand หรือ Reichsstände; Imperial State/Estate) คือ “หน่วย” ที่เป็น “รัฐ” ในจักรวรรดิโรมันอันศักดิ์สิทธิ์ที่มีสิทธิในการออกเสียงในสภานิติบัญญัติแห่งจักรวรรดิโรมันอันศักดิ์สิทธิ์ รัฐหลายรัฐไม่มีที่นั่งในจักรวรรดิ หรือเป็นรัฐที่มีที่นั่งแต่ไม่มีสิทธิออกเสียง หรือมีสิทธิในการเป็นปกครองตนเองภายใต้การกำกับของจักรพรรดิ รัฐของจักรวรรดิโรมันอันศักดิ์สิทธิ์แต่ละรัฐไม่ขึ้นต่อประมุขของรัฐของจักรวรรดิอื่น ๆ  แต่ขึ้นตรงต่อสมเด็จพระจักรพรรดิ นอกจากนั้นประมุขของรัฐในจักรวรรดิก็ยังมีสิทธิและอภิสิทธิ์หลายอย่างที่รวมทั้งสิทธิในการปกครองดินแดนของตนเองบ้าง

**องค์ประกอบ**
รัฐในจักรวรรดิอาจจะเป็นได้ทั้งรัฐฆราวาส (ซึ่งเรียกว่าราชรัฐ) หรือรัฐคริสตจักร รัฐคริสตจักรของจักรวรรดิส่วนใหญ่มีประมุขเป็นเจ้าชายบิชอป อาร์ชบิชอป บิชอป และอธิการอาราม (Abbot) ส่วนรัฐฆราวาสปกครองโดย เจ้าชาย แกรนด์ดยุก ดยุก เคานท์แพลาทิน มากราฟ และเคานท์ หรือแลนด์กราฟ ประมุขเหล่านี้มีส่วนร่วมในการออกเสียงเลือกตั้งพระมหากษัตริ์เยอรมันเป็นเจ้าชายผู้มีสิทธิ์เลือกตั้ง ประมุขทั้งหมดมีตำแหน่งรองจากพระมหากษัตริย์ยกเว้นพระมหากษัตริย์แห่งโบฮีเมีย นอกจากกลุ่มนี้แล้วก็ยังมีจักรวรรดินครอิสระที่มีสิทธิออกเสียง แต่เสียงที่ออกเป็นเพียงเสียงเสนอเท่านั้น
การมอบฐานะให้เป็นรัฐของจักรวรรดิมักจะเป็นส่วนหนึ่งของการเป็นดินแดนในจักรวรรดิ ซึ่งเดิมสมเด็จพระจักรพรรดิเท่านั้นที่ทรงมีสิทธิในการมอบฐานะเช่นที่ว่า แต่ในปี ค.ศ. 1653 ก็ได้มีการเปลี่ยนแปลงเพื่อจำกัดสิทธิของสมเด็จพระจักรพรรดิลงบ้าง การก่อตั้งรัฐใหม่ต้องได้รับการอนุมัติจากสภาผู้เลือกตั้ง ประมุขผู้ได้รับเลือกต้องยอมรับการเสียภาษีให้แก่หลวง และการส่งกองทหารเมื่อได้รับการเรียกร้องจากจักรวรรดิ นอกจากนั้นก็ยังต้องสมัครเข้าเป็นสมาชิกในหนึ่งในเครือราชรัฐ

**อ้างอิง**
  Velde, F. R. (2003), Royal Styles-  Velde, F. R. (2004), The Holy Roman Empire

**ดูเพิ่ม**
 จักรวรรดิโรมันอันศักดิ์สิทธิ์ - เครือราชรัฐแห่งจักรวรรดิโรมันอันศักดิ์สิทธิ์- สภานิติบัญญัติแห่งจักรวรรดิโรมันอันศักดิ์สิทธิ์- จักรวรรดินครอิสระ- อิมพีเรียลแอบบี- ฮอคชติฟท์
หมวดหมู่:จักรวรรดิโรมันอันศักดิ์สิทธิ์
โรมิโอ + จูเลียต

โรเมโอ + จูเลียต (Romeo + Juliet  หรือ William Shakespeare's Romeo + Juliet)  เป็นภาพยนตร์แนวโรแมนติกอาชญากรรมที่ออกฉายในปี พ.ศ. 2539 กำกับและเขียนบทโดย บาซ เลอห์มานน์ ดัดแปลงจากละครโศกนาฏกรรม โรเมโอและจูเลียต ผลงานประพันธ์ในปี พ.ศ. 2138 (ค.ศ. 1595) ของวิลเลียม เชกสเปียร์  นำแสดงโดย ลีโอนาร์โด ดิแคพรีโอ ในบท โรเมโอ มอนตะคิว (ได้รับรางวัล Blockbuster Entertainment Awards สาขานักแสดงชายโรแมนซ์ขวัญใจคนดู) และแคลร์ เดนส์ ในบท จูเลียต คาปุเล็ต
ภาพยนตร์ดัดแปลงเนื้อหาจากบทละครดั้งเดิม ที่เหตุการณ์ในท้องเรื่องเกิดขึ้นที่เมืองเวโรนา ตอนเหนือของอิตาลี ในคริสต์ศตวรรษที่ 16  เป็นเหตุการณ์ในยุคปัจจุบัน ที่เมืองชายทะเลแห่งหนึ่งในเม็กซิโก  มีชายหาดสมมุติชื่อ หาดเวโรนา บทสนทนาในเรื่อง ใช้สำนวนภาษาดั้งเดิมของเชกสเปียร์ แต่เปลี่ยนแปลงอุปกรณ์ประกอบฉากเป็นสิ่งของในยุคปัจจุบัน เช่นฉากดวลดาบในบทละครต้นฉบับ ก็เปลี่ยนเป็นฉากดวลปืนพกในปั๊มน้ำมัน, ฉากวิ่งไล่ล่า ก็เปลี่ยนเป็นฉากแข่งรถยนต์  ความแค้นระหว่างตระกูลมอนตะคิว กับตระกูลคาปุเล็ต ก็เปลี่ยนเป็นการแข่งขันทางการค้าระหว่างบริษัทของทั้งสองตระกูล
ดนตรีประกอบภาพยนตร์ แต่งโดยเครก อาร์มสตรอง, Nellee Hooper และ Marius De Vries  ประกอบกับเพลงอัลเทอร์เนทีฟร็อกและป็อปตามสมัยนิยม ของเรดิโอเฮด, เดอะ คาร์ดิแกนส์, การ์เบจ และศิลปินอื่น ๆ เช่น  Butthole Surfers, Gavin Friday, Everclear
ภาพยนตร์ประสบความสำเร็จทั่วโลก มียอดจำหน่ายบัตรถึง 147 ล้านดอลลาร์สหรัฐ จากงบประมาณสร้าง 14.5 ล้านดอลลาร์สหรัฐ  และได้รับคำชื่นชมในเชิงบวกจากผู้ชมเว็บไซต์ Rotten Tomatoes   แต่โรเจอร์ อีเบิร์ต จากหนังสือพิมพ์ชิคาโกซันไทม์ส ไม่ชอบภาพยนตร์เรื่องนี้ และให้เพียง 2 ดาว จาก 4 ดาว   
ภาพยนตร์ได้ออกฉายในเทศกาลภาพยนตร์นานาชาติเบอร์ลิน และได้รับการเสนอชื่อเข้าชิงรางวัลหมีทอง สาขาภาพยนตร์ยอดเยี่ยม และเข้าชิงรางวัลออสการ์ สาขาการออกแบบศิลป์ยอดเยี่ยม 
ภาพยนตร์ฉบับที่ฉายในประเทศไทย ใช้บทพากย์ที่ดัดแปลงจากพระราชนิพนธ์แปล ของพระบาทสมเด็จพระมงกุฎเกล้าเจ้าอยู่หัว ดัดแปลงสำนวนโดยหม่อมเจ้าทิพยฉัตร ฉัตรชัย

**นักแสดง**

**มอนตะคิว**
 ลีโอนาร์โด ดิ คาปริโอ เป็น โรเมโอ มอนตะคิว- ไบรอัน เดนเนฮี เป็น เท็ด มอนตะคิว (พ่อโรเมโอ)- คริสตินา พิคเคิลส์ เป็น แคโรไลน์ มอนตะคิว (แม่โรเมโอ)- แดช ไมฮ็อก เป็น เบ็นโวลิโอ มอนตะคิว (ลูกพี่ลูกน้องโรเมโอ)

**คาปุเล็ต**
 แคลร์ เดนส์ เป็น จูเลียต คาปุเล็ต- พอล ซอวิโน เป็น ฟุลเกนชิโอ คาปุเล็ต (พ่อจูเลียต)- ไดแอน เวนอรา เป็น กลอเรีย คาปุเล็ต (แม่จูเลียต)- จอห์น เลกูอิซาโม เป็น ติบอลท์ คาปุเล็ต (ลูกพี่ลูกน้องจูเลียต)- มิเรียม มาร์โกลีส เป็น แม่นมจูเลียต- วินเซ็นต์ ลาเรสกา เป็น อาบรา

**ผู้เกี่ยวข้อง**
 แฮร์โรลด์ แพร์ริโน เป็น เมอร์คิวชิโอ (เพื่อนโรเมโอ)- พีท โพสเทลเวท เป็น บาทหลวงลอเรนซ์- พอล รัดด์ เป็น เดฟ แพรีส (ลูกชายนายกเทศมนตรี)- วอนดี เคอร์ติส-ฮอลล์ เป็น กัปตันพรินซ์ (หัวหน้าตำรวจ)

**อ้างอิง**

**แหล่งข้อมูลอื่น**
  เว็บทางการ date=2008-12-17 - Romeo + Juliet
หมวดหมู่:ภาพยนตร์ออสเตรเลีย
หมวดหมู่:ภาพยนตร์อเมริกัน
หมวดหมู่:ภาพยนตร์ชีวิต
หมวดหมู่:ภาพยนตร์โลดโผน
หมวดหมู่:ภาพยนตร์ที่กำกับโดย บาซ เลอห์มานน์
หมวดหมู่:ภาพยนตร์ที่ออกฉายในปี พ.ศ. 2539
หมวดหมู่:ภาพยนตร์โศกนาฏกรรม
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่มีฉากในประเทศเม็กซิโก
หมวดหมู่:ภาพยนตร์ที่ถ่ายทำในประเทศเม็กซิโก
หมวดหมู่:ภาพยนตร์ที่ถ่ายทำในรัฐฟลอริดา
หมวดหมู่:ภาพยนตร์เพลง
หมวดหมู่:ผลงานดัดแปลงจากงานเขียนของเชกสเปียร์
อิมูสอินเดอะมอร์นิง

อิมูสอินเดอะมอร์นิง  (Imus in the Morning)  เป็นรายการทอล์กโชว์ทางวิทยุ ดำเนินรายการโดย ดอน อิมูส ออกอากาศทางสถานีวิทยุ WABC เอเอ็ม 77 กิโลเฮิร์ตซ์ ในนิวยอร์กซิตี และมีการถ่ายทอดสดไปยังสถานีวิทยุทั่วประเทศ สำหรับฉบับโทรทัศน์ออกอากาศทางฟ็อกซ์บิสซิเนสโดยเริ่มวันที่ 5 ตุลาคม 2552 

**ประวัติ**
รายการออกอากาศครั้งแรกทางสถานีวิทยุ WNBC เอเอ็ม 66 กิโลเฮิร์ตซ์ ในปี  1971 เมื่อสถานียุติการออกอากาศ และเปลี่ยนเป็น WFAN รายการก็ยังออกอากาศจนถึงปี 2550 รายการได้ย้ายการออกอากาศไปยังสถานี  WABC เอเอ็ม 77 กิโลเฮิร์ตซ์ และออกอากาศจนถึงปัจจุบัน

**ฉบับโทรทัศน์**
สำหรับฉบับโทรทัศน์ของรายการนี้ ออกอากาศครั้งแรกในวันที่ 3 กันยายน 2539 ทางสถานีโทรทัศน์ MSNBC จนถึงวันที่ 12 เมษายน 2550 รายการได้ยุติลง ตามคำสั่งของสถานี และย้ายการออกอากาศไปยังสถานี RFD-TV โดยเริ่มวันที่ 3 ธันวาคม 2550 และวันที่ 22 สิงหาคม 2552 รายการก็ยุติไปอีกครั้ง ตามคำสั่งของสถานี และในเดือนตุลาคม 2552 รายการจะย้ายการออกอากาศไปที่ช่อง ฟ็อกซ์บิสซิเนส โดยเริ่มออกอากาศในวันที่ 5 ตุลาคม 2552 
หมวดหมู่:รายการวิทยุสหรัฐ
หมวดหมู่:รายการโทรทัศน์อเมริกัน
เครือราชรัฐ

ไฟล์:Map of the Imperial Circles (1512)-en.png|thumb|350px|แผนที่เครือราชรัฐ ค.ศ. 1512 ดินแดนที่ไม่อยู่ในกลุ่มเป็นสีขาว
เครือราชรัฐ หรือ เครือรัฐของจักรวรรดิ (Reichskreis ไรช์สไคร์ส) หมายถึงกลุ่มรัฐในจักรวรรดิโรมันอันศักดิ์สิทธิ์ที่ก่อตั้งขึ้นเพื่อช่วยในการจัดระบบบริหารของราชสภา, เพื่อเป็นการจัดกลุ่มที่มีความเหมาะสมในการใช้ระบบการป้องกันทางทหารร่วมกัน และในการเก็บภาษีของหลวง นอกจากนั้นก็เป็นการจัดระบบภายใน “ระบบศาลหลวงแห่งจักรวรรดิโรมันอันศักดิ์สิทธิ์” (Reichskammergericht) ด้วย
แต่ละเครือราชรัฐมี "สภาเครือราชรัฐ" (Kreistag) แต่สมาชิกของสภาเครือราชรัฐเพียงบางคนเท่านั้นที่เป็นสมาชิกของ “ราชสภา”

**การก่อตั้งเครือราชรัฐ**
เดิมเครือราชรัฐมีด้วยกันหกกลุ่มที่ก่อตั้งขึ้นในปี ค.ศ. 1500 ที่เกิดจากการการปฏิรูปจักรวรรดิโรมันอันศักดิ์สิทธิ์ (Imperial Reform) ที่ได้แก่:- เครือราชรัฐบาวาเรีย (สีน้ำตาลบนแผนที่)- เครือราชรัฐชวาเบีย (สีเหลืองบนแผนที่)- เครือราชรัฐโอเบอร์ไรน์ (สีเทาบนแผนที่) - เครือราชรัฐนีเดอร์ไรน์-เว็สท์ฟาเลิน (สีส้มอ่อน หรือ นวลบนแผนที่)- เครือราชรัฐฟรังโกเนีย (สีม่วงบนแผนที่)- เครือราชรัฐนีเดอร์ซัคเซิน (สีแดงบนแผนที่; ต่อมาเป็นเครือราชรัฐแซ็กซอนใต้) 
เดิมเครือราชรัฐอยู่ภายใต้อำนาจของราชวงศ์ฮับส์บูร์ก โดยที่รัฐผู้คัดเลือกมิได้เป็นส่วนหนึ่งของเครือราชรัฐ แต่ในปี ค.ศ. 1512 ก็ได้มีการเพิ่มเครือราชรัฐขึ้นใหมอีกสี่กลุ่มที่ได้แก่:- เครือราชรัฐออสเตรีย (สีส้มบนแผนที่) ประกอบด้วย ดินแดนของฮับส์บูร์กที่ได้มาโดยจักรพรรดิมักซีมีเลียนที่ 1- เครือราชรัฐบูร์กอญ (สีเขียวบนแผนที่) ประกอบด้วยดินแดนของแมรีแห่งเบอร์กันดี พระอัครมเหสีในจักรพรรดิมักซีมีเลียนที่ 1- เครือราชรัฐโอเบอร์ซัคเซิน (สีชมพูบนแผนที่) ประกอบด้วย รัฐผู้คัดเลือกซัคเซิน และ  บรันเดินบวร์ค- เครือราชรัฐแห่งแม่น้ำไรน์ (สีน้ำตาลอ่อนบนแผนที่) ประกอบด้วย รัฐผู้คัดเลือกไมนทซ์, โคโลญ และเทรียร์ และพาลาทิเนต
เครือราชรัฐทั้งสิบดำรงอยู่โดยแทบจะไม่มีการเปลี่ยนแปลงมาจนถึงต้นคริสต์ทศวรรษ 1790 เมื่อ สงครามการปฏิวัติฝรั่งเศสนำความเปลี่ยนแปลงมาสู่แผนที่ทางการเมืองของจักรวรรดิ

**ดินแดนนอกเครือราชรัฐ**
ดินแดนหลายดินแดนมิได้รวมเข้ามาในเครือราชรัฐใด ที่ได้แก่:- ดินแดนในพระเจ้าแผ่นดินโบฮีเมีย: โบฮีเมีย, โมราเวีย, ไซลีเชีย และ ลูเซเชียเหนือและใต้- ดินแดนของสมาพันธ์สวิส- ดินแดนของพระจักรพรรดิในบริเวณตอนเหนือของอิตาลีที่รวมทั้ง มานทัว, มิลาน, โมเดอนา, มอนต์แฟร์รัต, ปาร์มา และ ตอสคานา- ดินแดนของราชอัศวิน- ดินแดนย่อยต่างๆ เช่นรัฐเคานต์แห่งมงต์เบเลียร์ด (Montbéliard), รัฐเอิร์ลแห่งชมาลคาลเดน, เยเวอร์ และสาธารณรัฐเกษตรกรแห่ง ดิทมาร์เชน (Dithmarschen)

**อ้างอิง**

**ดูเพิ่ม**
 จักรวรรดิโรมันอันศักดิ์สิทธิ์ - ราชรัฐของจักรวรรดิโรมันอันศักดิ์สิทธิ์- ราชสภาแห่งจักรวรรดิโรมันอันศักดิ์สิทธิ์
หมวดหมู่:จักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 16
หมวดหมู่:กลุ่มราชรัฐของจักรวรรดิโรมันอันศักดิ์สิทธิ์
วิกิพีเดีย:ไม่มีเนื้อหาอย่างชัดเจน

ผู้เขียนและผู้ร่วมแก้ไขในวิกิพีเดียได้มีส่วนร่วมพัฒนาบทความคุณภาพสูงได้ แต่ในบางครั้ง วิกิพีเดียก็มีเนื้อหาที่อาจเป็นเรื่องไร้สาระได้เช่นกัน ซึ่งสามารถจำแนกออกได้เป็นสองประเภท:
# มีเนื้อหาไร้สาระทั้งหมด ยกตัวอย่างเช่น ข้อความหรือตัวอักษรแบบสุ่ม (เช่น การทุบแป้นพิมพ์) ซึ่งไม่มีความหมายทั้งหมด อย่างเช่น ข้อความ "dsfjilsafjdhjsafdljsadhsa"
# เนื้อหาซึ่งอาจดูเหมือนจะมีความหมายตามกระแสนิยมในชั่วเวลาหนึ่ง แต่เป็นที่สับสนอย่างสิ้นเชิงชนิดที่ว่าบุคคลผู้มีเหตุผลโดยทั่วไปไม่สามารถทำความเข้าใจได้ 
การมีเนื้อหาของบทความถือว่าเป็นเรื่องใหญ่ในวิกิพีเดีย แม้ส่วนประกอบของเนื้อหาจะค่อนข้างน้อย แต่ไม่มีเหตุผลใด ๆ ที่บทความในวิกิพีเดียในฐานะสารานุกรมเสรี จะไม่มีเนื้อหาที่ชัดเจน

**ส่วนของการที่ไม่มีเนื้อหาอย่างชัดเจน**
 มีแค่ชื่อ- เขียนเล่น- เนื้อหาที่ค่อนข้างไปในทางที่ผิด- เขียนคำหยาบคาย- ไม่ได้เขียนจากความเข้าใจ

**อะไรไม่ใช่ส่วนที่ไม่มีเนื้อหาอย่างชัดเจน**
รายการข้างล่างนี้ไม่ควรลบทันทีในฐานะไม่มีเนื้อหาอย่างชัดเจน (แม้ว่าบางครั้งอาจอยู่ในเงื่อนไขการลบทันทีประเภทอื่น) มีวิธีแก้ปัญหาในแบบอื่น คือ แก้ไขเพื่อแก้ปัญหา อาจทำด้วยการย้อนกลับ เขียนแท็ก หรือดูนโยบายการลบ- ข้อมูลที่ผิดและข้อเท็จจริงที่ผิดพลาด เพิ่มอ้างอิงให้กับข้อมูลที่ไม่น่าเชื่อถือ- ความเห็นที่หมิ่นประมาท ใส่ความ หรือปรามาส ไม่สำคัญว่าไร้สาระเพียงใด ควรลบออกทันทีถ้ามีมีข้อมูลที่น่าเชื่อถือรองรับ และอาจให้ผู้ดูแลทำการลบการแก้ไข ในกรณีที่ร้ายแรง การแก้ไขที่หมิ่นประมาทอาจถูกควบคุมประวัติ ทำให้ข้อมูลนั้นถูกซ่อนเร้นแม้แต่จากผู้ดูแล ดูเพิ่มที่วิกิพีเดีย:ชีวประวัติของบุคคลที่มีชีวิตอยู่- เนื้อหาที่เขียนได้ไม่ดีที่สามารถพัฒนาได้ เช่นข้อความที่มีข้อผิดพลาดทางไวยากรณ์ ดูวิกิพีเดีย:การตรวจสอบต้นฉบับพื้นฐาน- ข้อความที่ไม่มีลิงก์ ให้แท็กด้วย Underlinked- ข้อความที่ไม่ได้เขียนด้วยอักษรไทย หรือไม่ได้เขียนด้วยภาษาไทย เว้นแต่เป็นคำที่ไม่มีความหมายอย่างแท้จริงในภาษาใดก็ตาม - ข้อความที่เขียนหรือแปลเป็นภาษาไทยได้ไม่ดี- การก่อกวน (นั่นคือ การแก้ไขให้เสียระบบโดยจงใจ) รวมถึงการแก้ไขเล่น เรื่องหลอกลวง สื่งลามกอนาจารและไม่บรรลุนิติภาวะอื่น ๆ (ที่ไม่สำคัญ) อาจ (หรือไม่อาจ) เป็นข้อมูลที่ไม่มีเนื้อหาอย่างชัดเจน แต่ยังจำเป็นต้องลบออก การแก้ไขที่ไม่เป็นระบบอาจเป็นข้อผิดพลาด ข้อความที่เรียงรูปประโยคไม่ดี หรือการแก้ไขทดสอบ โดยไม่มีจุดประสงค์ร้าย และอาจจำเป็นต้องใช้ชั้นเชิง- การละเมิดลิขสิทธิ์ ควรถูกลบทันที ไม่สำคัญว่าไร้สาระหรือไม่ (ไม่เพียงย้ายไปเท่านั้น)- การลอกเลียนวรรณกรรม เนื้อที่มีการลอกเลียนควรระบุที่มาอย่างถูกต้อง (หรือแปลความ) เว้นแต่ข้อมูลนั้นละเมิดลิขสิทธิ์อย่างโจ่งแจ้ง

**ดูเพิ่ม**
 นโยบายการลบ- อะไรที่มิใช่วิกิพีเดีย
มไมนื้เอหาอย่างชัดจเน
เครือราชรัฐชวาเบีย

ไฟล์:Swabian Circle-2005-10-15-en.png|thumb|320px |แผนที่แสดงเครือราชรัฐเมื่อต้นคริสต์ศตวรรษที่ 16 เครือราชรัฐชวาเบียเป็นสีเหลืองบนแผนที่
เครือราชรัฐชวาเบีย (Schwäbischer Reichskreis) เป็นหนึ่งในเครือราชรัฐของจักรวรรดิโรมันอันศักดิ์สิทธิ์ที่ก่อตั้งขึ้นในปี ค.ศ. 1500 
เครือราชรัฐชวาเบียประกอบด้วยดินแดนส่วนใหญ่ที่เป็นรัฐเล็ก ๆ ยกเว้นก็แต่สองสามรัฐที่มีขนาดพอสมควร ได้แก่ ดัชชีเวือร์ทเทิมแบร์ค รัฐมาเกรฟบาเดิน และราชรัฐมุขนายกเอาก์สบูร์ก
ในปี ค.ศ. 1792 เครือราชรัฐชวาเบียประกอบด้วยรัฐต่าง ๆ ทั้งสิ้น 88 รัฐ เมื่อมีการการปฏิรูปดินแดนจำนวนรัฐก็ลดลงเหลือเพียง  41 รัฐ และเมื่อมาถึงการจัดเป็นสมาพันธรัฐแห่งแม่น้ำไรน์จำนวนรัฐก็ลดลงเหลือเพียง 7 รัฐที่รวมทั้งบาวาเรีย ประมุขของเครือราชรัฐชวาเบียคือบิชอปแห่งคอนสตันซ์ ต่อมาหลังจากการปฏิรูปดินแดนมาแทนด้วยมาเกรฟแห่งบาเดิน และดยุกแห่งเวือร์ทเทิมแบร์ค การประชุมของเครือราชรัฐมักจะทำกันที่อุล์ม

**อ้างอิง**

**ดูเพิ่ม **
 จักรวรรดิโรมันอันศักดิ์สิทธิ์ - ราชรัฐของจักรวรรดิโรมันอันศักดิ์สิทธิ์- เสรีนครของจักรพรรดิ- อิมพีเรียลแอบบีย์- การปฏิรูปดินแดนในเยอรมนี
1 E+5 m²

1 E+5 m² เป็นอันดับของขนาด ของสิ่งที่มีพื้นที่ระหว่าง 0.1 ตารางกิโลเมตร (10 เฮกตาร์) ถึง 1 ตารางกิโลเมตร (100 เฮกตาร์)
----
พื้นที่ขนาดน้อยกว่า 0.1 ตารางกิโลเมตร
----
อาคารเพนตากอน กรุงวอชิงตัน ดี.ซี สหรัฐอเมริกา มีพื้นที่ฐาน 100,000 ตร.ม.
นครรัฐวาติกัน- 0.1 ตารางกิโลเมตร เทียบเท่ากับ
** 1 E+5 m² หรือ 1 E5 m² หรือ 1×105 ตร.ม. ในรูปสัญกรณ์วิทยาศาสตร์
** 100,000 ตารางเมตร
** 1,080,000 ตารางฟุต
** 10 เฮกตาร์
** 25 เอเคอร์
** วงกลมที่มีรัศมีประมาณ 154.48 เมตร
** สี่เหลี่ยมจัตุรัสที่มีความยาวด้านละ 316.2 เมตร

**ตัวอย่าง**
 12 เฮกตาร์ — พื้นที่ของอาคารเพนตากอน ประเทศสหรัฐอเมริกา- 34 เฮกตาร์ — ดิสนีย์แลนด์ (เฉพาะพื้นที่สาธารณะ)- 44 เฮกตาร์ — นครรัฐวาติกัน- 44 เฮกตาร์ — จัตุรัสเทียนอันเหมิน สาธารณรัฐประชาชนจีน- 55 เฮกตาร์ — พื้นที่ภายในศูนย์การค้าเซ็นทรัลเวิลด์ ศูนย์การค้าที่ใหญ่ที่สุดในประเทศไทย- 72 เฮกตาร์ — พระราชวังต้องห้าม สาธารณรัฐประชาชนจีน- 90 เฮกตาร์ — สวนในพระราชวังแวร์ซายส์
----
พื้นที่ขนาดมากกว่า 1 ตารางกิโลเมตร
----

**อ้างอิง**
หมวดหมู่:อันดับของขนาด (พื้นที่)
1 E+4 m²

1 E+4 m² เป็นอันดับของขนาด ของสิ่งที่มีพื้นที่ระหว่าง 10,000 ตารางเมตร (1 เฮกตาร์) ถึง 0.1 ตารางกิโลเมตร (10 เฮกตาร์)
----
พื้นที่ขนาดน้อยกว่า 1 เฮกตาร์
----
มหาพีระมิดแห่งกีซา ในประเทศอียิปต์ มีพื้นที่ฐาน 55,000 ตารางเมตร
ไฟล์:Place de la Concorde Paris 02.jpg|thumb|200px|จัตุรัสปลัสเดอลากงกอร์ดในปารีส มีพื้นที่ 86,400 ตารางเมตร- 10,000 ตารางเมตร เทียบเท่ากับ
** 1 E+4 m² หรือ 1 E4 m² หรือ 1×104 ตร.ม. ในรูปสัญกรณ์วิทยาศาสตร์
** 1 เฮกตาร์
** 108,000 ตารางฟุต
** 2.47 เอเคอร์
** พื้นที่ของสี่เหลี่ยมจัตุรัสที่มีความยาวด้านละ 100 เมตร
** พื้นที่ของลูกบาศก์ที่ความยาวแต่ละด้านประมาณ 40.82 เมตร
** พื้นที่ของวงกลมที่มีรัศมีประมาณ 48.85 เมตร
** พื้นที่ผิวของทรงกลมที่มีรัศมีประมาณ 28.21 เมตร

**ตัวอย่าง**
 1.35 เฮกตาร์ — ปีอัซซาเดลโปโปโล จัตุรัสในกรุงโรม ประเทศอิตาลี- 2.3 เฮกตาร์ — จัตุรัสแดง กรุงมอสโก ประเทศรัสเซีย- 3.2 เฮกตาร์ — พระราชวังเวสต์มินสเตอร์ สหราชอาณาจักร- 3.76 เฮกตาร์ — เทศบาล Castelmoron-d'Albret ซึ่งเป็นเทศบาล (commune) ที่เล็กที่สุดของฝรั่งเศส- 5.5 เฮกตาร์ — ฐานของมหาพีระมิดแห่งกีซา ประเทศอียิปต์- 6⅔ เฮกตาร์ — 1 ฉิ่ง (顷, qǐng) หน่วยวัดพื้นที่ของจีนหน่วยหนึ่งที่ยังใช้กันอยู่ในปัจจุบัน- 8.64 เฮกตาร์ — ปลัสเดอลากงกอร์ด จัตุรัสในกรุงปารีส ประเทศฝรั่งเศส
----
พื้นที่ขนาดมากกว่า 10 เฮกตาร์
----

**อ้างอิง**
หมวดหมู่:อันดับของขนาด (พื้นที่)
เครือราชรัฐบาวาเรีย

เครือราชรัฐบาวาเรีย หรือ กลุ่มบาวาเรีย (Bayerischer Reichskreis, Bavarian Circle) เป็นหนึ่งในเครือราชรัฐของจักรวรรดิโรมันอันศักดิ์สิทธิ์ที่ก่อตั้งขึ้นในปี ค.ศ. 1500 
รัฐที่สำคัญที่สุดในเครือราชรัฐบาวาเรียคือดัชชีบาวาเรีย (ต่อมาได้รับการเลื่อนฐานะเป็นรัฐผู้คัดเลือก) กับดินแดนโอเบิร์พฟัลทซ์ รัฐที่สำคัญรองลงมาก็ได้แก่ ราชรัฐอัครมุขนายกมุขนายกซัลทซ์บวร์ค, ราชรัฐมุขนายกไฟรซิง, ราชรัฐมุขนายกพัสเซา, ราชรัฐมุขนายกเรเกินส์บวร์คและเสรีนครจักรวรรดิเรเกินส์บวร์คซึ่งเป็นที่ตั้งของสภาจักรวรรดิ โดยผู้คัดเลือกแห่งบาวาเรียและอัครมุขนายกแห่งซัลทซ์บวร์คทำหน้าที่เป็นหัวหน้าผู้กำกับเครือราชรัฐ

**รายชื่อรัฐ**
เครือราชรัฐประกอบด้วยรัฐต่อไปนี้:

**อ้างอิง**

**ดูเพิ่ม**
 จักรวรรดิโรมันอันศักดิ์สิทธิ์ - ราชรัฐของจักรวรรดิโรมันอันศักดิ์สิทธิ์- เสรีนครของจักรพรรดิ- อิมพีเรียลแอบบีย์- การปฏิรูปดินแดนในเยอรมนี
หมวดหมู่:จักรวรรดิโรมันอันศักดิ์สิทธิ์
บาวาเรีย
หมวดหมู่:สิ้นสุดในคริสต์ศตวรรษที่ 18
เครือราชรัฐโอเบอร์ไรน์

ไฟล์:Upper Rhenish Circle-2005-10-15-en.png|thumb|320px |แผนที่แสดงเครือราชรัฐเมื่อต้นคริสต์ศตวรรษที่ 16 สีเทาบนแผนที่คือเครือราชรัฐโอเบอร์ไรน์
เครือราชรัฐโอเบอร์ไรน์ (Oberrheinische Reichskreis) เป็นหนึ่งในเครือราชรัฐของจักรวรรดิโรมันอันศักดิ์สิทธิ์ที่ก่อตั้งขึ้นในปี ค.ศ. 1500
เครือราชรัฐโอเบอร์ไรน์ประกอบด้วยดินแดนที่เป็นรัฐเล็กๆ ที่รวมทั้งดัชชีซาวอย และนครรัฐฟรังค์ฟวร์ทอัมไมน์ ดินแดนส่วนใหญ่ของโอเบอร์ไรน์ถูกผนวกเป็นส่วนหนึ่งของฝรั่งเศสระหว่างคริสต์ศตวรรษที่ 17

**อ้างอิง**

**ดูเพิ่ม **
 จักรวรรดิโรมันอันศักดิ์สิทธิ์ - ราชรัฐของจักรวรรดิโรมันอันศักดิ์สิทธิ์- ราชนครรัฐอิสระ- ราชสังฆาจักร- การปฏิรูปดินแดนในเยอรมนี
หมวดหมู่:จักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 16
หมวดหมู่:สิ้นสุดในคริสต์ศตวรรษที่ 18
1 E+3 m²

1 E+3 m² เป็นอันดับของขนาด ของสิ่งที่มีพื้นที่ระหว่าง 10,000 ตารางเมตร (1 เฮกตาร์) ถึง 0.1 ตารางกิโลเมตร (10 เฮกตาร์)
----
พื้นที่ขนาดน้อยกว่า 1,000 ตารางเมตร
----
ทัชมาฮาล มีพื้นที่ฐาน 9,100 ตารางเมตร- 1,000 ตารางเมตร เทียบเท่ากับ
** 1 E+3 m² หรือ 1 E3 m² หรือ 1×103 ตร.ม. ในรูป สัญกรณ์วิทยาศาสตร์
** 10 ตารางเดคาเมตร (dam²) = 0.1 ตารางเฮกโตเมตร (hm²)
** 10 อาร์ (a) = 1 เดคาร์ (daa) = 0.1 เฮกตาร์ (ha)
** ประมาณ 10,800 ตารางฟุต
** พื้นที่ของสี่เหลี่ยมจัตุรัสที่มีความยาวด้านประมาณ 31.6 เมตร
** พื้นที่ของลูกบาศก์ที่ความยาวแต่ละด้านประมาณ 12.91 เมตร
** พื้นที่ของวงกลมที่มีรัศมีประมาณ 15.45 เมตร
** พื้นที่ผิวของทรงกลมที่มีรัศมีประมาณ 8.92 เมตร

**ตัวอย่าง**
 1,000 ตร.ม. — 1 สเตร็มมา (stremma, στρέμμα) หน่วยวัดพื้นที่ของกรีก- 1,000 ตร.ม. — 1 ดูนัม (dunam, dönüm, donum) หน่วยวัดพื้นที่ที่ใช้ในจักรวรรดิออตโตมัน- 1,012 ตร.ม. — 1 รูด (Rood) หน่วยวัดโบราณของอังกฤษ- 1,250 ตร.ม. — สระว่ายน้ำขนาดโอลิมปิก (50 × 25 เมตร)- 1,600 ตร.ม. — 1 ไร่- 4,047 ตร.ม. — 1 เอเคอร์ (ค่าที่แม่นยำกว่าคือ 4046.8564224 ตร.ม.)- 5,350 ตร.ม. — พื้นที่สนามอเมริกันฟุตบอล- 7,000–8,800 ตร.ม. — พื้นที่สนามฟุตบอล- 9,100 ตร.ม. — พื้นที่ของทัชมาฮาล ประเทศอินเดีย
----
พื้นที่ขนาดมากกว่า 10,000 ตารางเมตร
----

**อ้างอิง**
หมวดหมู่:อันดับของขนาด (พื้นที่)
เครือราชรัฐนีเดอร์ไรน์-เว็สท์ฟาเลิน

ไฟล์:Lower Rhenish-Westphalian Circle-2005-10-15-en.png|thumb|330px |แผนที่แสดงเครือราชรัฐเมื่อต้นคริสต์ศตวรรษที่ 16 สีส้มบนแผนที่คือเครือราชรัฐนีเดอร์ไรน์-เว็สท์ฟาเลิน
เครือราชรัฐนีเดอร์ไรน์-เว็สท์ฟาเลิน (Niederrheinisch-Westfälischer Reichskreis) เป็นหนึ่งในเครือราชรัฐของจักรวรรดิโรมันอันศักดิ์สิทธิ์ ที่ก่อตั้งขึ้นในปี ค.ศ. 1500
เครือราชรัฐนีเดอร์ไรน์-เว็สท์ฟาเลินประกอบด้วยดินแดนส่วนใหญ่ที่เป็นรัฐเล็กๆ หลายรัฐที่รวมทั้งดัชชีแบร์ก และราชนครรัฐอาเคิน

**อ้างอิง**

**ดูเพิ่ม**
 จักรวรรดิโรมันอันศักดิ์สิทธิ์ - ราชรัฐของจักรวรรดิโรมันอันศักดิ์สิทธิ์- ราชนครรัฐอิสระ- ราชสังฆาจักร- การปฏิรูปดินแดนในเยอรมนี
หมวดหมู่:จักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 16
หมวดหมู่:สิ้นสุดในคริสต์ศตวรรษที่ 18
เครือราชรัฐนีเดอร์ซัคเซิน

ไฟล์:Lower Saxon Circle-2005-10-15-en.png|thumb|330px |แผนที่แสดงเครือราชรัฐเมื่อต้นคริสต์ศตวรรษที่ 16 สีแดงบนแผนที่คือเครือราชรัฐนีเดอร์ซัคเซิน
เครือราชรัฐนีเดอร์ซัคเซิน (Niedersächsischer Reichskreis) เป็นหนึ่งในเครือราชรัฐของจักรวรรดิโรมันอันศักดิ์สิทธิ์ ที่ก่อตั้งขึ้นในปี ค.ศ. 1500 ที่อยู่ในบริเวณที่เป็นที่ตั้งถิ่นฐานของซัคเซินเดิม เดิมมีชื่อว่า "เครือราชรัฐซัคเซิน" (Sächsischer Reichskreis) แต่ต่อมาเพิ่มคำว่านีเดอร์เพื่อให้แตกต่างจากเครือราชรัฐโอเบอร์ซัคเซิน 
สิ่งที่แตกต่างจากเครือราชรัฐอื่นๆ ของเครือราชรัฐซัคเซินใต้คือเป็นบริเวณที่ในบางครั้งในบางราชรัฐก็ครอบครองโดยกษัตริย์จากดินแดนต่างๆ เช่นเดนมาร์ก, บริเตนใหญ่ และ สวีเดน

**อ้างอิง**

**ดูเพิ่ม **
 จักรวรรดิโรมันอันศักดิ์สิทธิ์ - ราชรัฐของจักรวรรดิโรมันอันศักดิ์สิทธิ์- ราชนครรัฐอิสระ- ราชสังฆาจักร- การปฏิรูปดินแดนในเยอรมนี
หมวดหมู่:จักรวรรดิโรมันอันศักดิ์สิทธิ์
ซซัคเซินใต้
หมวดหมู่:สิ้นสุดในคริสต์ศตวรรษที่ 18
เตียวเหลียง

เตียวเหลียง หรือ จาง เหลียง อาจหมายถึง- เตียวเหลียง (ราชวงศ์ฮั่นตะวันตก) (เสียชีวิต 189 ปีก่อน ค.ศ.) นักยุทธศาสตร์ทางการทหารช่วงต้นราชวงศ์ฮั่น- เตียวเหลียง (โจรโพกผ้าเหลือง) (เสียชีวิต ค.ศ. 184) หนึ่งในแกนนำกบฏโพกผ้าเหลือง น้องชายของเตียวก๊ก
เนสเตอร์ คาร์โบเนลล์

เนสเตอร์ คาร์โบเนลล์ (Nestor Carbonell) เกิดเมื่อวันที่ 1 ธันวาคม ค.ศ. 1967 เป็นนักแสดงชาวอเมริกัน เป็นที่รู้จักในบท ริชาร์ด อัลเพิร์ต ในซีรีส์ทางช่องเอบีซี แนวดราม่าเรื่อง  Lost

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากนครนิวยอร์ก
ทาเนีย เรย์โมนด์

Tania Raymonde, 2017
ทาเนีย เรย์โมนด์ (Tania Raymonde) เกิดวันที่ 2 มีนาคม ค.ศ. 1988 เป็นนักแสดงชาวอเมริกัน เธอมีบทสำคัญเด่นครั้งแรกในซีรีส์ทางโทรทัศน์เรื่อง Malcolm in the Middle  ที่เธอรับบทเป็นซินเทีย แซนเดอร์ส ระหว่างปี 2000-2003 จากนั้นเธอแสดงในซีรีส์เรื่อง อสุรกายดงดิบ  

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากลอสแอนเจลิส
เจ๊วิล คุณนายเกรซ เพื่อนกันไม่มีวันจบ

เจ๊วิล คุณนายเกรซ เพื่อนกันไม่มีวันจบ หรือ วิลแอนด์เกรซ (Will & Grace) เป็นรายการซีรีส์ทางโทรทัศน์อเมริกัน ออกฉายครั้งแรกทางสถานีเอ็นบีซี ตั้งแต่ปี 1998 ถึง 2006 มีเนื้อเรื่องเกิดขึ้นในนครนิวยอร์ก มีเนื้อเรื่องเกี่ยวกับวิล ทรูแมน ทนายหนุ่มผู้เป็นเกย์ กับเพื่อนซี้สาว เกรซ แอดเลอร์ สาวแท้เชื้อสายยิว ที่ทำธุรกิจส่วนตัวด้านการตกแต่งภายใน และยังมีเพื่อนอีกหลายคนอย่าง แคเรน วอล์กเกอร์ นักสังคมผู้ร่ำรวย แจ็ก แม็กฟาร์แลนด์ นักแสดง/นักร้อง/นักเต้น ผู้เป็นเกย์ ที่ทำอาชีพมาหลากหลายอาชีพ และโรซาริโอ ซาลาซาร์ แม่บ้านของแคเรน ที่มีความสัมพันธ์ที่ทั้งรักทั้งเกลียดเธอ
ในการออกอากาศเป็นเวลา 8 ปี วิลแอนด์เกรซ ได้รับรางวัลเอมมี 16 ครั้ง จากการเสนอชื่อเข้าชิง 83 ครั้ง
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ช่องบริษัทแพร่สัญญาณแห่งชาติ‎
หมวดหมู่:ตัวละครที่เป็นคู่รัก
หมวดหมู่:ซีรีส์โทรทัศน์โดยยูนิเวอร์แซลเทเลวิชั่น
หมวดหมู่:ซีรีส์โทรทัศน์โดยวอร์เนอร์บราเธอส์เทเลวิชั่น
ชั้น (อาคาร)

ชั้น ของอาคาร คือระดับของชั้นอาคารทั้งบนอาคารหรือชั้นใต้ดิน 
อาคารส่วนใหญ่จะมีการระบุจำนวนชั้นของอาคาร ทั้งอาคารเตี้ย อาคารระดับกลาง และอาคารสูง สำหรับตึกสูงระฟ้าอาจมีจำนวนชั้นสูงถึง 100 ชั้น สำหรับอาคารที่มีความสูงหลายชั้นจะมีมาตรการด้านความปลอดภัยเข้ามาเช่น อุปกรณ์ป้องกันเพลิงไหม้ บันไดหนีไฟ ที่ถือมีความจำเป็นด้านกฎหมาย
ความสูงของแต่ละชั้นของอาคารวัดได้จาก ส่วนพื้นของชั้นนั้นถึงเพดาน โดยปกติจะมีความสูงราว 10 ฟุตหรือประมาณ 3 เมตร แต่ก็ยืดหยุ่นกันไป ชั้นอาคารในตึกมักจะมีความสูงเท่า ๆ กัน ซึ่งโดยมากชั้นโถงอาคาร (ล็อบบี้) จะค่อนข้างกว้างขวางกว่า ส่วนชั้นสูงถัด ๆ ไปจะเล็กลงไป
ในบางบ้านจะมีชั้นพิเศษเพิ่มเข้ามาอย่างเช่น ชั้นใต้หลังคา ชั้นใต้ดิน หรือทั้งคู่ หรืออาจจะมีชั้นลอย
หมวดหมู่:อาคาร
หมวดหมู่:พื้น
หมวดหมู่:ตัวระบุ
คลาร์ก เกเบิล

วิลเลียม คลาร์ก เกเบิล (William Clark Gable) (1 กุมภาพันธ์ ค.ศ. 1901 - 16 พฤศจิกายน ค.ศ. 1960) เป็นนักแสดงชาวอเมริกัน มีฉายาว่า "ราชาแห่งฮอลลีวูด" ในช่วงที่เขาประสบความสำเร็จที่สุด ในปี 1999 สถาบันภาพยนตร์อเมริกัน ให้เกเบิลติดอันดับ 7 ของดาราฝ่ายชายที่ยิ่งใหญ่ที่สุดตลอดกาล
บทโด่งดังที่สุดของเกเบิลคือบท เรตต์ บัตเลอร์ในภาพยนตร์ปี 1939 เรื่อง Gone with the Wind ที่เขาแสดงร่วมกับวิเวียน ลีห์ ผลงานการแสดงนี้ของเขาได้รับการเสนอชื่อเข้าชิงรางวัลออสการ์ สาขานักแสดงชายยอดเยี่ยม เขาได้รับรางวัลจากเรื่อง It Happened One Night (1934) และยังได้รับการเสนอชื่อเข้าชิงจาก Mutiny on the Bounty (1935) และผลงานการแสดงอันน่าจดจำของเขาอย่างเรื่อง Run Silent, Run Deep และผลงานเรื่องสุดท้ายของเขา The Misfits (1961) ที่แสดงร่วมกับมาริลีน มอนโร ในเรื่องสุดท้ายของเธอเช่นกัน

**อ้างอิง**
หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากรัฐโอไฮโอ
พัลป์

พัลป์ (Pulp) เป็นวงออลเทอร์นาทิฟร็อกจากประเทศอังกฤษ ก่อตั้งวงในเชฟฟีลด์ ในประเทศอังกฤษ ตั้งแต่ปี 1978 ประกอบด้วยสมาชิกด้วย จาร์วิส ค็อกเกอร์(ร้องนำ กีตาร์) มาร์ก เวปเบอร์ (กีตาร์) สตีฟ แม็กคีย์ (เบส) แคนดิดา ดอยล์ (คีย์บอร์ด) และ  นิก แบงส์ (กลอง)

**ผลงาน**

**อัลบั้ม**
 It (1983)- Freaks (1987)- Separations (1992)- His 'n' Hers (1994)- Different Class (1995)- This Is Hardcore (1998)- We Love Life (2001)

**ซิงเกิลและอีพี**

**อ้างอิง**
หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2521
คอมมอนพีเพิล

"คอมมอนพีเพิล" (Common People) เป็นซิงเกิลที่เขียนโดย นิก แบงส์ ,จาร์วิส ค็อกเกอร์ ,แคนดิดา ดอยล์, สตีฟ แม็กคีย์ และรัสเซลล์ ซีเนียร์ และบันทึกเสียงโดย วงพัลป์ อยู่ในอัลบั้มชุด Different Class ออกจำหน่ายเมื่อปี พ.ศ. 2538 ได้ขึ้นชาร์ตซิงเกิลแห่งสหราชอาณาจักรอยู่ในอันดับที่ 2
หมวดหมู่:เพลงในปี พ.ศ. 2538
หมวดหมู่:เพลงของพัลป์
หมวดหมู่:ซิงเกิลในปี พ.ศ. 2538
ดูยูรีเมมเบอร์เดอะเฟิสต์ไทม์?

"ดูยูรีเมมเบอร์เดอะเฟิสต์ไทม์?" (Do You Remember The First Time?) เป็นซิงเกิลที่สองของวงพัลป์ออกมาจากอัลบั้มชุด His 'n' Hers และ ออกจำหน่ายในวันที่ 21 มีนาคม พ.ศ. 2537
หมวดหมู่:เพลงของพัลป์
หมวดหมู่:ซิงเกิลในปี พ.ศ. 2537
ดิสโก้ 2000

"ดิสโก้ 2000" (Disco 2000) เป็นซิงเกิลที่สามของวงพัลป์ จากอัลบั้มชุด Different Class ออกจำหน่ายในวันที่ 27 พฤศจิกายน  พ.ศ. 2538
หมวดหมู่:เพลงของพัลป์
หมวดหมู่:ซิงเกิลในปี พ.ศ. 2538
แม่แบบ:เหตุการณ์ปัจจุบัน/2552 ตุลาคม 6

* ชาร์ลส์ เค. เกา, วิลลาร์ด บอยล์ และจอร์จ อี. สมิธ ได้รับรางวัลโนเบลสาขาฟิสิกส์ ค.ศ. 2009 จากความสำเร็จเกี่ยวกับการส่งสัญญาณแสงผ่านเส้นใยเพื่อใช้ติดต่อสื่อสาร และสำหรับการประดิษฐ์วงจรกึ่งตัวนำ - อุปกรณ์ถ่ายเทประจุ  (เดอะ การ์เดียน)
*พระบาทสมเด็จพระเจ้าอยู่หัวฯพระราชทานชื่อช้างเชือกแรกของโลกที่เกิดจากการผสมเทียมว่า "พลายปฐมสมภพ"
}
รัฐผู้คัดเลือกฟัลทซ์

แคว้นฟัลทซ์กราฟริมไรน์ (Pfalzgrafschaft bei Rhein) เป็นแคว้นในจักรวรรดิโรมันอันศักดิ์สิทธิ์ ซึ่งอยู่ภายใต้การปกครองของฟัลทซ์กราฟริมแม่น้ำไรน์ ต่อมาได้ยกฐานะในปีค.ศ. 1356 ขึ้นเป็น ราชรัฐผู้คัดเลือกแห่งฟัลทซ์ (Kurfürstentum von der Pfalz)
ฟัลทซ์กราฟแห่งไรน์ได้รับอำนาจเต็มในการปกครองและบริหารราชการแคว้นในพระปรมาธิไธยของจักรพรรดิโรมันอันศักดิ์สิทธิ์ตามบทบัญญัติในกฎหมายแซลิก ทำให้ฟัลทซ์กราฟเป็นหนึ่งในขุนนางฆราวาสที่มีความโดดเด่นที่สุดในจักรวรรดิ จุดเปลี่ยนสำคัญของแคว้นอยู่ในช่วงภายใต้การปกครองของผู้คัดเลือกฟรีดริชที่ 5 ยอมรับการเชิญขึ้นเป็นกษัตริย์แห่งโบฮีเมียในปีค.ศ. 1619 ซึ่งได้จุดชนวนให้เกิดสงครามสามสิบปี ซึ่งเป็นสงครามที่ทำให้ทวีปยุโรปเข้าสู่กลียุค โดยเฉพาะในบริเวณแว่นแคว้นเยอรมันทั้งหลาย

**อ้างอิง**
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:สิ้นสุดในคริสต์ศตวรรษที่ 19 
หมวดหมู่:รัฐสิ้นสภาพในประเทศเยอรมนี
หมวดหมู่:กลุ่มอิเล็กทอรัลเรนิช
โคลชิซีน

โคลชิซีน (Colchicine) เป็นสารกลุ่มอัลคาลอยด์ พบมากในดองดึง ในทางการแพทย์นำมาใช้รักษาโรคเกาต์ ไขข้ออักเสบ ส่วนในทางด้านพันธุศาสตร์และการปรับปรุงพันธุ์พืช นำมาใช้ในการเพิ่มชุดโครโมโซมของพืชเพราะมีฤทธิ์ยับยั้งการสร้างเส้นใยสปินเดิลระหว่างการแบ่งนิวเคลียส ทำให้โครโมโซมไม่แยกตัว

**การสังเคราะห์**
การสังเคราะห์โคลชิซีนเกี่ยวข้องกับกรดอะมิโนฟีนิลอะลานีนและไทโรซีน การให้ tyrosine-2-C14 ที่ติดฉลากด้วยสารกัมมันตภาพรังสี แก่ Colchicum autumnale จะพบสารกัมมันตภาพรังสีในโครงสร้างที่เป็นวงของโคลชิซีน การให้ฟีนิลอะลานีนที่ติดฉลากด้วยสารกัมมันตภาพรังสีแก่  Colchicum byzantinum จะพบสารกัมมันตภาพรังสีในโคลชิซีนเช่นกัน อย่างไรก็ตาม วงโทรโปโลนของโคลชิซีนมาจากการแผ่ขยายของวงไทโรซีน 

การศึกษาทางด้านกัมมันตภาพรังสีต่อมาในต้น Colchicum autumnale แสดงให้เห็นว่า โคลชิซีนสร้างมาจาก  (S)-Autumnalineวิถีการสังเคราะห์เกิดขึ้นด้วยปฏิกิริยา para-para phenolic coupling reaction ที่มีเมตาบอไลท์เป็น isoandrocymbine ซึ่งจะเปลี่ยนต่อไปด้วย O-methylation ได้เป็นS-Adenosylmethionine (SAM) ขั้นตอนออกซิเดชันสองขั้นตอนตามมาด้วยการแยกวง cyclopropane ทำให้ได้วงโทรโปโลน  จากนั้นเกิด oxidative demethylation ทำให้ได้ deacetylcolchicine โมเลกุลของ colchicine เกิดขึ้นหลังจากการเติม acetyl-Coenzyme A ได้เป็น deacetylcolchicine
alt=A

**การใช้งานทางเภสัชวิทยา**

**กลไกการออกฤทธิ์**
โคลชิซีนยับยั้งการเกิดโพลีเมอร์ของไมโครทูบูล โดยเข้าไปจับกับทูบูลิน ทำให้ไม่เกิดไมโครทูบูล ทำให้สารนี้เป็นพิษต่อกระบวนการแบ่งเซลล์ โดยยับยั้งการทำงานของเส้นใยสปินเดิล ทำให้นำมาใช้งานทางด้านการศึกษาพันธุศาสตร์ของเซลล์ เช่น การศึกษาคาริโอไทป์

**การใช้เป็นยา**
โคลชิซีนสามารถยับยั้งการเคลื่อนที่และการทำงานของนิวโตรฟิล จึงยับยั้งการอักเสบได้ จึงใช้เป็นยาแก้อักเสบสำหรับการรักษา Behçet's disease ในระยะยาว ใช้รักษา constipation-predominant irritable bowel syndrome ในผู้หญิง และใช้รักษา persistent aphthous stomatitis (canker sores)

**ความเป็นพิษ**
ความเป็นพิษของโคลชิซีนเทียบได้กับความเป็นพิษของสารหนู อาการเกิดขึ้นภายใน 2–5 ชั่วโมงหลังจากที่ยาในปริมาณที่เป็นพิษถูกย่อย มีรอยไหม้ที่ปากและคอหอย อาเจียน ระคายเคือง เป็นไข้  อาการปวดและไตวาย การทำงานที่ผิดปกติของอวัยวะหลายระบบ เกิดขึ้นภายใน 24–72 ชั่วโมง จนทำให้ถึงแก่ชีวิตได้   ยังไม่มียาต้านฤทธิ์โคลชิซีนโดยตรง แต่มีการรักษาหลายวิธีที่ได้ผล 

**การใช้งานทางพฤกษศาสตร์**
การเคลื่อนที่ของโครโมโซมระหว่างการแบ่งเซลล์ถูกควบคุมด้วยไมโครทูบูล ดังนั้น โคลชิซีนจึงเป็นสารที่ใช้เพิ่มชุดโครโมโซมในพืช การให้โคลชิซีนในพืช ทำได้ทั้งนำสารในรูปครีมป้ายที่ยอดพืช หรือแช่เมล็ด

**อ้างอิง**

**แหล่งข้อมูลอื่น**
 Feature date=2006-04-27  on colchicine, by Matthew J. Dowd at vcu.edu- Colchicine: Biotoxin – NIOSH Emergency Response Database-  doi = 10.1021/ja01532a070
*url-status=dead 
หมวดหมู่:แอลคาลอยด์
หมวดหมู่:ยารักษาโรคเกาต์
หมวดหมู่:ยากำพร้า
หมวดหมู่:ชีวพิษจากพืช
หมวดหมู่:ตราสินค้าของบริษัททาเกดะ
ว่านนางคำ

ว่านนางคำ (Curcuma aromatica) เป็นพืชในวงศ์ขิง มีเหง้าขนาดใหญ่ หัวทรงกระบอก มีสีเหลืองทั้งข้างนอกและข้างในใบรูปใบหอก ผิวใบด้านล่างมีขนละเอียดปกคลุม ช่อดอกอยู่แยกจากต้น แทงช่อดอกออกจากเหง้าก่อนแตกใบ ดอกช่อแบบช่อเชิงลด ดอกสั้นกว่าริ้วประดับ ริ้วประดับสีเขียวอ่อน ส่วนปลายสีชมพู กลีบดอกสีขาวแกมชมพู เกสรตัวผู้ฝ่อ สีเหลืองเข้ม กลีบปากรูปกลม กระจายพันธุ์ตั้งแต่อินเดียจนถึงเอเชียตะวันออกเฉียงใต้ มีปลูกในอินเดียแถบเชิงเขาหิมาลัย ศรีลังกา มีพบในอินโดจีน ญี่ปุ่น  
ว่านนางคำใช้ผลิตแป้ง สีย้อม เครื่องสำอางและยา ดอกมีกลิ่นหอม เหง้าสดและหัวมีกลิ่นหอม ใช้รักษาอาการปวดเมื่อยกล้ามเนื้อ ใช้เป็นไม้ประดับ มีน้ำมันหอมระเหยหลายชนิด มีสารกลุ่ม curcuminoids  ซึ่งมีคุณสมบัติเป็นสารต้านอนุมูลอิสระ เป็นยาสมุนไพร เพื่อลดกรด ขับลม ตำรายาจีนใช้เป็นยาฆ่าเชื้อ นอกจากนั้น ยังมีผู้ใช้ว่านนางคำในรูปผงแห้งเป็นยาบำรุงผิวเพื่อเสริมความงาม และยากันยุงด้วย ขยายพันธุ์โดยการแยกหัวไปปลูก ในจีนเรียกพืชชนิดนี้ว่ายวี่จิน (ภาษาจีนกลาง) หรืออิกกิม (ภาษาจีนแต้จิ๋ว) รากเป็นยากระตุ้นการหมุนเวียนของเลือด ระงับปวด 

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 93 - 95- กู่คำ วิไลเฮือง วิไลลักษณ์ ชินะจิตร. 2551. การเพาะเลี้ยงเนื้อเยื่อว่านนางคำ. แก่นเกษตร. 36, 229 - 233
หมวดหมู่:สกุลขมิ้น
หมวดหมู่:พืชที่มีฤทธิ์ต้านอนุมูลอิสระ
หมวดหมู่:สมุนไพร
หมวดหมู่:พืชที่รับประทานได้
หมวดหมู่:พืชให้สีย้อม
เคอร์คูมิน

เคอร์คูมิน (curcumin) เป็นสารกลุ่มเคอร์คูมินอยด์ (curcuminoid) พบในพืชวงศ์ขิง เช่น ว่านนางคำ เป็นสารกลุ่มโพลีฟีนอลมีสีเหลือง มีทั้งรูปอีนอลและรูปคีโต รูปอีนอลคงตัวในสภาวะของแข็งและของเหลว 
เคอร์คูมินรูปคีโต
เคอร์คูมินรูปอีนอล

**อ้างอิง**

**แหล่งข้อมูลอื่น**
 Turmeric and curcumin, from Memorial Sloan-Kettering Cancer Center-  Turmeric and curcumin, from M.D. Anderson Cancer Center-  Turmeric, from the University of Maryland Medical Center
หมวดหมู่:รงควัตถุ
หมวดหมู่:เคอร์คูมินอยด์
จีน เคลลี

ยูจีน เคอร์แรน "จีน" เคลลี (Eugene Curran "Gene" Kelly) (23 สิงหาคม ค.ศ. 1912 – 2 กุมภาพันธ์ ค.ศ. 1996) เป็นนักเต้น นักแสดง นักร้อง ผู้กำกับภาพยนตร์ โปรดิวเซอร์ ผู้ออกแบบท่าเต้น ชาวอเมริกัน
ถือเป็นบุคคลสำคัญในภาพยนตร์เต้นรำของศตวรรษที่ 20 เคลลีเป็นที่รู้จักเรื่องท่าเต้นอันทรงพลังและปราดเปรียว กับความหน้าตาดีและมีบุคลิกเหมือนตัวละครที่เขาแสดง ถึงแม้ว่าทุกวันนี้ เราต่างรู้จักเขาในผลงานแสดงเรื่อง  Singin' in the Rain แต่เขาก็โดดเด่นในภาพยนตร์เพลงของฮอลลีวูดตั้งแต่กลางคริสต์ทศวรรษ 1940 จนสิ้นสุดผลงานในช่วงปลายคริสต์ทศวรรษ 1950 ผลงานของเขาต่างเป็นการสร้างสรรค์สิ่งใหม่ให้กับวงการภาพยนตร์เพลงฮอลลีวูด ซึ่งเขาเป็นผู้คิดสร้างสรรค์เองแต่เพียงผู้เดียว เช่นในการนำบัลเล่ต์มาใช้ให้เป็นการยอมรับของผู้ชมภาพยนตร์ 
เคลลีได้รับรางวัลเกียรติยศจากเวทีรางวัลออสการ์ในปี 1950 สำหรับความประสบความสำเร็จในอาชีพการงาน เขายังได้รับรางวัลความสำเร็จสูงสุดจากเคนเนดีเซนเตอร์ออเนอร์ส และจากสมาคมนักแสดงรวมถึงสถาบันภาพยนตร์อเมริกัน โดยในปี 1999 สถาบันภาพยนตร์อเมริกัน จัดอันดับอยู่ที่อันดับ 15 ของเหล่าดาราชายที่ยอดเยี่ยมที่สุดตลอดกาล

**อ้างอิง**
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้ที่ได้รับรางวัลเอมมี
หมวดหมู่:บุคคลจากพิตต์สเบิร์ก
หมวดหมู่:เสียชีวิตจากโรคระบบหัวใจหลอดเลือด
จีน แฮกแมน

ยูจีน อัลเลน "จีน" แฮกแมน (Eugene Allen "Gene" Hackman; 30 มกราคม ค.ศ. 1930 – 18 กุมภาพันธ์ ค.ศ. 2025 ) เป็นนักแสดงชายและนักเขียนนวนิยายชาวอเมริกา ที่เคยได้รับรางวัลออสการ์ 2 ครั้ง รางวัลแบฟตา 2 ครั้งและรางวัลลูกโลกทองคำ 4 ครั้ง
แฮกแมนมีผลงานภาพยนตร์กว่า 80 เรื่อง เขามีชื่อเสียงจากผลงานในปี 1967 ในบทบาท บัค บาร์โรว์ใน Bonnie and Clyde ซึ่งทำให้เขาได้รับการเสนอชื่อเข้าชิงรางวัลออสการ์ครั้งแรก และบทตำรวจใน The French Connection ปี 1972 ที่ได้รับรางวัลออสการ์ และบท เล็กซ์ ลูเธอร์ ในภาพยนตร์ชุดซูเปอร์แมน ถึง 3 ภาค ตั้งแต่ปี 1978 ถึง 1987
ในปี ค.ศ. 2004 แฮกแมนให้สัมภาษณ์ในรายการของแลร์รี คิง ว่าเขาจะยุติอาชีพนักแสดง และหันไปเขียนหนังสือ ผลงานแสดงเรื่องสุดท้ายของเขาคือเรื่อง Welcome to Mooseport รับบทเป็นอดีตประธานาธิบดีแห่งสหรัฐอเมริกา

**อ้างอิง**
หมวดหมู่:นักเขียนนวนิยายชาวอเมริกัน
หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:บุคคลจากรัฐแคลิฟอร์เนีย
หมวดหมู่:บุคคลจากมหาวิทยาลัยอิลลินอย เออร์แบนา-แชมเปญจน์
เควนติน แทแรนติโน

เควนติน เจอโรม แทแรนติโน (Quentin Jerome Tarantino) เกิดวันที่ 27 มีนาคม ค.ศ. 1963 เป็นผู้กำกับภาพยนตร์ นักเขียนบท ผู้อำนวยการสร้าง ผู้กำกับภาพและนักแสดงชาวอเมริกัน ในต้นคริสต์ทศวรรษ 1990 เขาเป็นผู้สร้างภาพยนตร์อิสระ ใช้เส้นเรื่องแบบไม่เป็นเส้นตรง สุนทรียศาสตร์แห่งความรุนแรง ผลงานที่เป็นที่รู้จักเช่น  My Best Friend's Birthday (1987), Reservoir Dogs (1992),  Pulp Fiction (1994), Jackie Brown (1997), Kill Bill (Vol. 1, 2003; Vol. 2, 2004),  Death Proof (2007) และ Inglourious Basterds (2009) ผลงานของเขาทำให้ได้รับรางวัลออสการ์ รางวัลลูกโลกทองคำ รางวัลบาฟต้า และรางวัลปาล์มดอร์ และเขายังได้รับการเสนอชื่อเข้าชิงรางวัลเอมมีและรางวัลแกรมมี  ในปี 2007 นิตยสารโททอลฟิล์ม ให้เขาเป็นอันดับ 12 ของผู้กำกับที่ยอดเยี่ยมที่สุดตลอดกาล

**ผลงานภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ เควนติน แทแรนติโน
16px 0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก 
$ ดอลลาร์สหรัฐ

**รางวัล**
จำนวนรางวัลที่เข้าชิงและได้รับจากภาพยนตร์ของ เควนติน แทแรนติโน

**อ้างอิง**

**แหล่งข้อมูลอื่น**
 0000233
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายไอริช
หมวดหมู่:บุคคลจากนอกซ์วิลล์
กี่เพ้า

ภาพโฆษณาในทศวรรษ 1930 แสดงภาพหญิงจีนในชุดฉีผาว
สตรีในราชสำนักจีน ในยุคราชวงศ์ชิง
กี่เพ้า (p=qípáo ฉีผาว, p=coeng4saam1 ฉองซำ, Cheongsam หรือ Mandarin gown) เป็นเครื่องแต่งกายสำหรับสตรีชาวจีน มีลักษณะเหมือนเสื้อ มีชายเสื้อยาวปกคลุมท่อนขา ขนาดพอดีตัว ด้านข้างมีตะเข็บผ่าเพื่อให้ก้าวขาได้สะดวก รูปแบบของฉีผาวในปัจจุบัน ได้รับการปรับปรุงในช่วงคริสต์ทศวรรษ 1920 ในเมืองเซี่ยงไฮ้ ให้มีรูปทรงแนบกับสรีระ เพื่อเน้นทรวดทรงของผู้สวมใส่ เป็นแฟชั่นที่นิยมในสังคมคนชั้นสูงของจีนในช่วงปลายราชวงศ์ชิง จนถึงช่วงสงครามโลกครั้งที่สอง  มีการดัดแปลงให้ชายฉีผาวสั้นลง ปรับปรุงแบบคอปก และเนื้อผ้าแบบต่าง ๆ
ฉีผาว เป็นเครื่องแต่งกายของหญิงแมนจูในยุคราชวงศ์ชิงในคริสต์ศตวรรษที่ 17 มาจากคำว่า ฉี (旗, ธง) และ ผาว (袍, เสื้อ) ในภาษาแต้จิ๋ว ในปี ค.ศ. 1636 ผู้ปกครองจีนในขณะนั้นได้ออกกฎหมายบังคับให้ทุกคน รวมทั้งชาวฮั่นให้แต่งกายและตัดผมแบบแมนจู 
ในภาษาอังกฤษเรียกเครื่องแต่งกายแบบนี้ว่า Cheongsam มาจากเสียงอ่าน chèuhngsàam จากภาษากวางตุ้ง ของศัพท์เซี่ยงไฮ้คำว่า zǎnze (長衫, 'long shirt/dress') และเรียกเครื่องแต่งกายในลักษณะเดียวกัน สำหรับเพศชายว่า Changshan (長衫; Chángshān)

**อ้างอิง**

**แหล่งข้อมูลอื่น**
  The Unforgettable Art of Qipao
หมวดหมู่:เครื่องแต่งกายจีน
หมวดหมู่:วัฒนธรรมจีน
หมวดหมู่:คำและวลีภาษาแต้จิ๋ว
หม่อง ทองดี

หม่อง ทองดี เกิดวันที่ 2 พฤษภาคม พ.ศ. 2540 เป็นบุตรของนายยุ้น และนางม้อย ทองดี ชาวไทใหญ่ จากรัฐฉาน ประเทศพม่า ในปี พ.ศ. 2552 เขาเป็นเด็กชายคนหนึ่งผู้มีความใฝ่ฝันที่จะได้ไปแข่งขันร่อนเครื่องบินกระดาษพับที่ประเทศญี่ปุ่น โดยประสบกับปัญหาด้านเงื่อนไขสัญชาติ แต่ได้รับการสนับสนุนจากรัฐบาลไทย จนได้ไปแข่งขันและได้รับชัยชนะกลับมา

**ประวัติ**
เมื่อหม่อง ทองดี เป็นนักเรียนระดับชั้นประถมศึกษาปีที่ 4 โรงเรียนบ้านห้วยทราย ตำบลสุเทพ อำเภอเมือง จังหวัดเชียงใหม่ เขาได้เป็นตัวแทนในการเข้าร่วมการแข่งขันร่อนเครื่องบินกระดาษพับจนได้รับรางวัลอันดับสาม ประเภทบุคคลชายอายุไม่เกิน 12 ปี ที่จังหวัดชิบะ ประเทศญี่ปุ่น ภายหลังจากการแข่งขันเสร็จสิ้น ก็ได้มีการต้อนรับจากคุณหญิงกัลยา โสภณพนิช รัฐมนตรีว่าการกระทรวงวิทยาศาสตร์และเทคโนโลยี, นางเตือนใจ ดีเทศน์ อดีตสว.จังหวัดเชียงราย พร้อมด้วยครูวินัสรินทร์ มีทรัพย์ ครูประจำโรงเรียนบ้านห้วยทราย รวมทั้งนายยุ้นและนางม้อย ทองดีที่ท่าอากาศยานนานาชาติสุวรรณภูมิ 
ทั้งนี้ คุณหญิงกัลยา โสภณพนิช กล่าวว่าทางกระทรวงวิทยาศาสตร์จะแต่งตั้งให้เป็นยุวทูตประจำกระทรวงตลอดจนมีแผนมอบทุนการศึกษาต่อจนถึงระดับปริญญาเอกจากการสร้างชื่อเสียงให้แก่ประเทศไทย
หม่องจบการศึกษาระดับปริญญาตรีที่สาขาภาพยนตร์ คณะนิเทศศาสตร์ สาขาภาพยนตร์ มหาวิทยาลัยรังสิต
เมื่อวันที่ 12 ตุลาคม พ.ศ. 2561 หม่อง ทองดี ได้เดินทางไปที่ว่าการอำเภอเมืองเชียงใหม่ เพื่อเดินทางเข้าถ่ายรูปทำบัตรประชาชน หลังจากที่ได้รับสัญชาติไทยอย่างเป็นทางการ
เรื่องราวของหม่องได้รับนำมาสร้างเป็นภาพยนตรืเรื่อง A Time To Fly...บินล่าฝัน ออกฉายเดือนกันยายน พ.ศ. 2566

**รางวัลที่ได้รับ**
# รางวัลที่ 3 การแข่งขันเครื่องบินกระดาษพับประเภทบุคคลเดี่ยว รุ่นอายุไม่เกิน 12 ปี
# รางวัลชนะเลิศ ประเภททีมผสม

**อ้างอิง**

**แหล่งข้อมูลอื่น**
  หม่อง ทองดี ประกาศคว้าแชมป์พับเครื่องบินกลับไทย date=2009-09-10 -  หม่อง ทองดี อันดับ 1 ประเภททีม อันดับ 3 ประเภทบุคคล-  หม่อง ทองดี ได้รับทุนการศึกษาถึงระดับปริญญาเอก
หมวดหมู่:ชาวไทยเชื้อสายไทใหญ่
หมวดหมู่:บุคคลจากจังหวัดเชียงใหม่
หมวดหมู่:บุคคลจากวิทยาลัยวิศวกรรมศาสตร์ มหาวิทยาลัยรังสิต
หมวดหมู่:บุคคลที่ได้มาเป็นพลเมืองไทย
รัฐผู้คัดเลือกเทรียร์

รัฐผู้คัดเลือกเทรียร์ (Kurfürstentum Trier, Electorate of Trier) เดิมเป็นอัครมุขมณฑลโรมันคาทอลิกที่มีมาตั้งแต่ปลายคริสต์ศตวรรษที่ 9  ต่อมาเป็นราชรัฐของจักรวรรดิโรมันอันศักดิ์สิทธิ์ และประมุขได้เป็นเจ้านครรัฐผู้คัดเลือก จนถึงต้นปี ค.ศ. 1801 ราชรัฐจึงถูกยุบและตัวอัครมุขมณฑลก็ถูกลดสถานะลงเป็นมุขมณฑลเทรียร์มาจนปัจจุบัน

**อ้างอิง**

**ดูเพิ่ม**
จักรวรรดิโรมันอันศักดิ์สิทธิ์
*เจ้าชายมุขนายก
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 9
หมวดหมู่:สิ้นสุดในคริสต์ศตวรรษที่ 19 
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
อีซีดับเบิลยู เวิลด์เฮฟวี่เวท แชมเปี้ยนชิพ

เข็มขัดแชมป์ ECW หรือ ECW Championship เป็นเข็มขัดแชมป์มวยปล้ำอาชีพของสมาคม WWE โดยเข็มขัดเป็นส่วนหนึ่งของ ECW ค่ายมวยปล้ำในเครือ WWE ปัจจุบันรายการของ อีซีดับเบิลยู ได้ถูกยุบไปแล้วรายการนี้ได้ถูกแทนที่โดย WWE NXT จึงทำให้เข็มขัดของ อีซีดับเบิลยู ถูกแบนไปเป็นที่เรียบร้อย ผู้ที่เป็นแชมป์ ECW คนสุดท้ายคือ Ezekiel Jackson จากการเอาชนะแชมป์เก่า Christian

**สถิติการครองแชมป์ ECW**
รหัส

**แหล่งข้อมูลอื่น**
 The ECW Championship at WWE.com- CygyWrestling.com - ECW World Heavyweight Title History date=2016-03-03 - Wrestling-Titles.com
หมวดหมู่:เข็มขัดของดับเบิลยูดับเบิลยูอี
หมวดหมู่:เข็มขัดแชมป์ของอีซีดับเบิลยู
หมวดหมู่:แชมเปี้ยนชิพของมวยปล้ำรุ่นเวิลด์เฮฟวี่เวท